Heilbrigðisráðherra hefur fallist á tillögur sóttvarnalæknis um óbreyttar sóttvarnareglur innanlands. Þá hefur verið ákveðið að bólusetningarvottorð komufarþega utan Schengen-svæðisins verði tekin gild.
Tillögur sóttvarnalæknis um sóttvarnaaðgerðir innanlands voru samþykktar á ríkisstjórnarfundi í morgun. Fyrirkomulagið verður að mestu óbreytt næstu þrjár vikurnar en skerpt hefur verið á ýmsum reglum.
Eins og til að mynda það að fólk haldi kyrru fyrir í hléum á tónleikum og í leikhúsum og svo framvegis og aðeins skerpt á málum varðandi hlaðborð. Ég held að fólk sé að hugsa um fermingarlotuna sem fram undan er. Þetta eru ekki breytingar sem skipta neinu stóru þannig séð.
Aðgerðir á landamærum voru ekki til umfjöllunar á fundinum.
Ég geri ráð fyrir því að við munum halda ráðherranefndarfund um þau mál á næstu dögum til að fara yfir þessar tillögur sem sóttvarnalæknir er með í minnisblaðinu sem lúta að til dæmis því að prófa börn á landamærum. Hann er að fjalla líka um aukna notkun á sóttvarnahúsi og skoða möguleika á því og svo hefur hann líka verið að ræða um bólusetningavottorð á landamærum.
Þá var ákveðið að þeir sem eru bólusettir og búsettir utan Schengen-svæðisins megi koma til landsins, framvísi þeir gildu vottorði um slíkt. Ferðaþjónustan hefur þrýst á um þessar breytingar.
Það er mikilvægt að taka sömu vottorð gilda sama hvort þau koma innan eða utan Evrópu og í þessu felast bara tækifæri. Eruði að horfa á einhverja ákveðna markaði? Auðvitað Bretland og Bandaríkin, okkar stærstu markaði. Það liggja tækifæri í þeim. Þau eru komin lengra í bólusetningum en Evrópa og ljóst að það sé mikilvægt að fá þau hérna inn fyrir atvinnulífið hér á landi.
Ákveðið var á ríkisstjórnarfundi að taka gild, bólusetningarvottorð komufarþega utan Schengen svæðisins. Sóttvarnareglur innanlands verða að mestu óbreyttar næstu þrjár vikurnar.